ตอนนี้ฝึกใส่คอนแทคเลนส์แบบ RGP อยู่ค่ะ ล่าสุดพบปัญหาน้ำยาที่แช่คอนแทคเลนส์แห้งติดตลับที่ใส่คอนแทคเลนส์ และเห็นเป็นคราบแห้งๆติดกับตัวคอนแทคเลนส์RGP( ซึ่งไม่ทราบว่าน้ำยาที่แช่แห้งไปตั้งแต่เมื่อไหร่) ทำให้ตัวคอนแทคเลนส์ไม่ได้ถูกแช่น้ำยาไว้เลย ซึ่งตอนนี้ได้แก้ปัญหาโดยนำคอนเทคเลนส์ข้างนี้มาทำความสะอาดและใส่น้ำยาแช่คอนแทคเลนส์ไว้ตามปกติเหมือนเดิมแล้ว อยากปรึกษาว่ายังสามารถใช้งานคอนแทคเลนส์ตัวนี้ได้อยู่ไหมคะ
สวัสดีค่ะ คอนแทคเลนส์แบบ RGPหรือ Rigid Gas Permeable Lenses: RGP Lenses เป็นคอนแทคเลนส์ชนิดแข็งที่ผลิตจากพลาสติกชนิดพิเศษที่ออกซิเจนสามารถผ่านตัวเลนส์ไปยังกระจกตาได้มาก ทำให้เกิดความเสี่ยงในการติดเชื้อที่ดวงตาลดลง และมองเห็นได้ชัดกว่า อีกทั้งยังใช้ได้นาน มีความคงทนสูงต่อรอยขูดขีดหรือคราบสกปรกที่เกาะบนคอนแทคเลนส์แต่อย่างไรก็ตามคอนแทคเลนส์ชนิดดังกล่าวไม่ควรปล่อยไว้ให้แห้งจนกรอบติดกับตลับไปดังกล่ามา ซึ่งอาจทำให้คอนแทคเลนส์เสียสภาพไปแล้ว เท่าที่ฟังเบื้องต้น ไม่แนะนำให้ใช้ต่อนะคะ แนะนำให้ไปพบจักษุแพทย์หรือเจ้าหน้าที่ที่รับปรึกษาเรื่องการทำเลนส์ที่ร้านขายแว่นตาทั่วไปเพื่อสั่งตัดคอนแทคเลนส์ใหม่จะดีกว่าค่ะ